แนวการเขียนรายงานวิชา วซ.492 สัมมนาวิศวกรรมซอฟต์แวร์

**สาขาวิชาวิศวกรรมซอฟต์แวร์ คณะวิทยาศาสตร์**

# ส่วนประกอบของรายงาน ประกอบด้วย 4 ส่วนได้แก่

1. ส่วนนำ (Front Matter)
   1. บทที่ 1 บทนำ
2. เนื้อเรื่อง (Text)
   1. บทที่ 2 ทบทวนวรรณกรรม (Literature review)
   2. บทที่ 3 รายละเอียดการศึกษา
   3. บทที่ 4 สรุปผลการศึกษา

3. เอกสารอ้างอิง (Reference)

4. ภาคผนวก (Appendix)

**1. ส่วนนำ (Front Matter)**

การเขียนส่วนนำจะนับตั้งแต่ปกนอกไปจนถึงส่วนเนื้อความโดยแบ่งออกเป็นส่วนย่อย ๆ ดังนี้

1.1 **ปกนอก (Cover)** โดยมีความกว้างยาวตามขนาดกระดาษ A4 และตัวอักษรมีขนาด18-20 ตามความเหมาะสม ซึ่งปกนอกจะแบ่งออกเป็น 6 ส่วนดังนี้

1.1.1 ชื่อหัวข้อสัมมนา โดยชื่อจะมีทั้งภาษาไทยและภาษาอังกฤษ โดยให้ภาษาไทยอยู่บนบรรทัดบน และภาษาอังกฤษอยู่บรรทัดล่าง (ในกรณีที่ชื่อเรื่องยาว สามารถให้ตัดเป็น 2–3 บรรทัดได้ โดยให้บรรทัดบนยาวกว่าบรรทัดล่างวางแบบปิรามิดหัวกลับ)

1.1.3 รหัสนักศึกษาและชื่อผู้เขียน ให้เขียนรหัสประจำตัวนักศึกษา ตามด้วยชื่อและชื่อสกุลเท่านั้น (มีคำว่า “โดย” อยู่บรรทัดบนและชื่อ-นามสกุลอยู่บรรทัดล่าง)

1.1.4 ข้อความแสดงสังกัดของรายวิชาสัมมนา

“รายงานฉบับนี้เป็นส่วนหนึ่งรายวิชา วซ.492 สัมมนาวิศวกรรมซอฟต์แวร์ สาขาวิชาวิศวกรรมซอฟต์แวร์ คณะวิทยาศาสตร์ มหาวิทยาลัยพายัพ

* + 1. การระบุภาคการศึกษาและปีการศึกษาที่ลงทะเบียน วางอยู่ส่วนล่างสุดของปก
  1. **ปกใน (Title Page)** ก่อนหน้าปกในให้ใส่ใบรองปกไว้ 1 แผ่น โดยให้พิมพ์ข้อความเช่นเดียวกับปกนอก และการวางตำแหน่งข้อความเหมือนกับปกนอกทุกประการ
  2. **บทคัดย่อ (Abstract)** บทคัดย่ออาจมีทั้งภาษาไทยและและภาษาอังกฤษหรืออย่างใดอย่างหนึ่ง บทคัดย่อควรสอดคล้องกับเนื้อหาเพื่อให้คนอ่านสามารถอ่านแล้วได้ใจความว่าเนื้อหาโดยย่อคืออะไร ทำอะไร ได้ผลอย่างไร
  3. **กิตติกรรมประกาศ (Acknowledgment)** เป็นส่วนที่ผู้ทำรายงานกล่าวคำขอบคุณผู้ให้ความช่วยเหลือในการทำการทดลอง หรือการทำรายงาน
  4. **สารบัญ (Contents)** เป็นรายการของกลุ่มข้อความทุกชนิด ในรายงานที่อยู่ในส่วนถัดจากหน้าสารบัญนี้เป็นต้นไป
  5. **สารบัญตาราง (Contents of Tables)** ใช้สำหรับรายงานที่มีตารางประกอบเพื่อแสดงรายการของตารางทั้งหมดที่มีอยู่ในรายงาน
  6. **สารบัญภาพ (Contents of Illustrations/Figures)** ใช้สำหรับรายงานที่มีภาพประกอบ เช่น ภาพถ่าย กราฟ แผนภูมิ แผนผัง และแผนภาพต่าง ๆ ฯลฯ เพื่อแสดงรายการของภาพประกอบทั้งหมดของรายงาน

**2. เนื้อเรื่อง (Text)**

ในรายวิชาสัมมนาจะมีเนื้อหาตามองค์ประกอบ มีหัวข้อดังนี้

2.1 บทที่1 บทนำ (Introduction) เป็นการเริ่มเรื่องที่แสดงให้ผู้อ่านเห็นถึงความสำคัญ น่าสนใจและคุณค่าของงานหรือข้อมูลที่นำเสนอ ซึ่งแสดงได้ด้วยประโยคที่เป็นเหตุผลรองรับเพื่อบอกถึงความ สำคัญต่อปัญหาในช่วงเวลานั้นๆ และ/หรือ ประโยชน์ที่จะได้รับจากข้อมูลที่นำเสนอ

2.2 บทที่ 2 เนื้อเรื่อง (Text) จะเป็นการสังเคราะห์ความรู้จาก เอกสารต่างๆที่เกี่ยวช้องหลายฉบับ โดยเป็นเรื่องที่ทันสมัยและเกิดองค์ความรู้ใหม่ๆ ควรเป็นเรื่องใหม่ที่เกิดขึ้นไม่เกิน 5 ปี อาจจะไม่จำเป็นต้องเป็นการทดลอง หรือเป็นการเขียนโปรแกรม สำหรับเนื้อความในบทความ จะต้องเป็นข้อมูลที่ทุกคนรู้และยอมรับ หรือข้อมูลที่ผู้อื่นค้นพบ และข้อมูลที่เราค้นพบ โดยข้อมูลที่ผู้อื่นค้นพบจะต้องมีการอ้างอิงทุกครั้ง เพื่อเป็นการพิสูจน์ว่าไม่ได้แต่งหรือสร้างข้อมูลขึ้นเอง

2.3 บทที่ 3 บทสรุป (Conclusion) จะเขียนโดยการหยิบเฉพาะประเด็นสำคัญของเนื้อหามาสรุป และควรเป็นคำตอบที่สอดคล้องกับประเด็นต่าง ๆ ที่กล่าวไว้ในบทนำ

# เอกสารอ้างอิง (Reference)

มีหลักเกณฑ์ในการเขียนเอกสารรายงาน ดังนี้

3.1 หลักเกณฑ์การอ้างอิงในส่วนเนื้อหา

หลักเกณฑ์การอ้างอิงใช้ระบบนาม-ปี (Name-Year System) โดยมีหลักเกณฑ์ดังนี้

3.1.1 นามของผู้เขียนที่เขียนเป็นภาษาไทย ให้เขียนทั้งชื่อและสกุล ส่วนนามของชื่อผู้เขียนที่เขียนเป็นภาษาต่างประเทศ ให้เขียนเฉพาะนามสกุล (Last Name)

3.1.2 ปี หมายถึง พ.ศ. หรือ ค.ศ. ที่เอกสารได้รับการตีพิมพ์มีข้อกำหนด ดังนี้

- เขียนรายงานเป็นภาษาไทย เอกสารที่ใช้อ้างอิงเป็นภาษาไทย ให้ใช้ พ.ศ.

- เขียนรายงานเป็นภาษาไทย เอกสารที่ใช้อ้างอิงเป็นภาษาอังกฤษ ให้ใช้ ค.ศ.

- เขียนรายงานเป็นภาษาอังกฤษ เอกสารที่ใช้อ้างอิงเป็นภาษาไทยเขียนเป็นภาษา

อังกฤษ ให้ใช้ ค.ศ.

3.1.3 เรื่องที่มีผู้เขียนคนเดียว และในกรณีที่วงเล็บเฉพาะปีให้เขียนดังนี้

- วีระศักดิ์ จงสู่วิวัฒน์วงศ์ (2526) พบว่า.................................................................

...............................................................................................................................

กรณีที่ “ชื่อผู้เขียน-ปี” อยู่ในวงเล็บ ให้เขียน ดังนี้

- ............................................................................................(Clark, 1954).

3.1.4 เรื่องที่มีผู้เขียน 2 คน ให้เชื่อมด้วย “และ” ในกรณีที่วงเล็บ เฉพาะปี ให้เขียนดังนี้

- แพรพรรณ สองวงศ์ และ พิสมัย เรืองจักร (2527) พบว่า..............................

................................................................................................................................

- Bose และ Rawat (1984) แสดงให้เห็นว่า.....................................................

กรณีที่ “ชื่อผู้เขียน-ปี” อยู่ในวงเล็บและเขียนเป็นภาษาต่างประเทศ ให้เชื่อมด้วย “and” ให้เขียน ดังนี้

- .................................................................................(Bose and Rawat, 1984)

3.1.5 เรื่องที่มีผู้เขียน ตั้งแต่ 3 คนขึ้นไป ภาษาไทยให้เขียนชื่อ-นามสกุล หรือ ชื่อเฉพาะคนแรกแล้วตามด้วย “และคณะ” สำหรับภาษาต่างประเทศให้เขียนนามสกุลเฉพาะคนแรกแล้วตามด้วย *et al.* โดยคำว่า et al. จะพิมพ์ตัวเอน หรือขีดเส้นใต้ก็ได้ และต้องใช้ระบบเดียวกันตลอดทั้งเล่ม

- ชาญชัย มณีดุลย์ และคณะ (2529) พบว่า.........................................................

- Smith และคณะ (1984) พบว่า........................................................................

กรณี “ชื่อผู้เขียน-ปี” อยู่ในวงเล็บ ให้เขียนดังนี้

- ...............................................(ชาญชัย มณีดุลย์ และคณะ, 2529)

- ...............................................(Smith *et al*., 1984)

3.1.6 ผู้เขียนหลายกลุ่มอ้างอิงในเนื้อหาเดียวกัน ให้คั่นแต่ละกลุ่มด้วยเครื่องหมายอัฒภาค (;) โดยเรียงลำดับตามเวลาเช่น

- ...( Paterson and Clarke, 1975; Smith *et al*., 1984; Harrington, 1989 )

3.1.7 การอ้างอิงที่ไม่ได้อ้างจากต้นฉบับแต่เป็นการอ้างอิงต่อให้ใช้คำว่า “อ้างโดย” เช่น

- Smith (1984 อ้างโดย Harrington, 1989) กล่าวว่า..........................................

### การอ้างที่มาของตารางและภาพ

การเขียนชื่อผู้แต่งให้ใช้หลักการเดียวกับการเขียนอ้างแบบตามท้ายข้อความในเนื้อเรื่องด้วย ตามด้วยวงเล็บปีที่พิมพ์ โดยภาพประกอบให้ใช้คำว่า “ภาพที่” และตารางประกอบให้ใช้คำว่า “ตารางที่” เช่น

ตารางที่ 1 ......................................................................

|  |  |
| --- | --- |
|  |  |
|  |  |
|  |  |

ที่มา: Bose และคณะ (1984)

ภาพที่ 1 ........................................................

ที่มา: Johnson และ Smith (1980)

\*\* หากมีการดัดแปลงข้อมูลในตารางหรือดัดแปลงภาพ ให้เพิ่มคำว่า ดัดแปลงจาก.... เช่น

ที่มา: ดัดแปลงจาก Bose และคณะ (1984)

3.2 หลักการเขียนรายการเอกสารอ้างอิง

3.2.1 รายการเอกสารอ้างอิง เป็นรายชื่อสิ่งพิมพ์หรือโสตทัศนวัสดุที่ผู้วิจัยใช้อ้างอิงถึงทั้ง หมดที่แทรกในส่วนเนื้อหาของงานนั้นๆ รายการเอกสารอ้างอิงจะเป็นแหล่งข้อมูลที่ผู้อ่านสามารถตรวจสอบหรือศึกษาค้นคว้าเพิ่มเติมได้ ดังนั้นรายการเอกสารอ้างอิงจึงควรมีรายละเอียดที่จำเป็นในการสืบค้นมากที่สุดเท่าที่จะทำได้

3.2.2 ให้พิมพ์คำว่า “เอกสารอ้างอิง” ไว้กลางหน้ากระดาษ

3.2.3 ให้จัดลำดับการเขียนเอกสารอ้างอิงโดยเรียงตามลำดับตัวอักษรของผู้แต่งโดยให้ภาษาไทยขึ้นก่อน

3.2.4 ให้เขียนชื่อทุกคนที่ร่วมกันเขียนเอกสาร โดยภาษาไทยให้เขียนชื่อ-นามสกุลทุกคนเรียงกันไป คั่นด้วยเครื่องหมายจุลภาค (,) คนสุดท้ายให้เชื่อมด้วย “และ” เช่น

- วัลลภ สันติประภา, ขวัญจิตร สันติประชา และชูศักดิ์ ณรงค์เดช

กรณีภาษาต่างประเทศ คนแรกให้ขึ้นด้วยนามสกุล, อักษรย่อของชื่อหน้า ชื่อกลาง (ถ้ามี) คนถัดไปจะเขียนระบบเดียวกับคนแรก คนสุดท้ายเชื่อมด้วย and เช่น

- Atkin, E.L., Kullm, D. and Aikins, K.W.

เอกสารที่มีผู้เขียนชุดเดียวกัน ให้เรียงลำดับตามจากปีเก่า-ปีใหม่ แต่หากเป็นปีเดียวกันให้ใส่ ก ข ค หรือ a b c กำกับไว้ที่ปีพศ. หรือ ค.ศ. เช่น

- จวงจันทร์ ดวงพัตรา. 2530 ก.

- จวงจันทร์ ดวงพัตรา. 2530 ข.

- Boyd, A. H. and Andrews, C.H. 1984 a.

- Boyd, A. H. and Andrews, C.H. 1984 b.

3.2.5 ชื่อเรื่องหรือชื่อบทความในวารสารภาษาต่างประเทศให้**ขึ้นต้นด้วยอักษรตัวใหญ่เฉพาะ คำแรก ยกเว้นชื่อเฉพาะ** ส่วนชื่อวารสารให้เขียนย่อตามที่วารสารนั้นๆ กำหนด เช่น ว.สงขลานครินทร์, ว.เกษตรศาสตร์ (วิทย์.), Agron, J., Soil Sci. Soc. Amer. J. ส่วนชื่อหนังสือและชื่อเรื่องในหนังสือ ให้ขึ้นต้น**ด้วยอักษรตัวใหญ่ทุกคำ ยกเว้นคำบุรพบทและคำสันธาน**

3.3 ลำดับการเขียนและเครื่องหมายวรรคตอน ให้ใช้ดังนี้

3.3.1 วารสาร หรือ จุลสาร (Journal / Bulletin)

ผู้เขียน. ปี. ชื่อเรื่อง. ชื่อวารสาร ปีที่: หน้า เช่น

- วัลลภ สันติประชา และชูศักดิ์ ณรงค์เดช. 2535. คุณภาพเมล็ดพันธุ์ถั่วเขียวที่ผลิต

ในภาคใต้. ว.เกษตรศาสตร์ (วิทย์.) 26: 119-125.

- Brooks, J.R. and Griffin, V.K. 1987. Liquefaction of rice starch from milled rice flour using heat-stable alpha-amylase. J. Food Sci. 52: 712-717.

\*\* เอกสารอ้างอิงที่ไม่ได้อ้างจากต้นฉบับแต่เมื่อเป็นการอ้างต่อไปให้เขียนเฉพาะเล่มที่อ่านจริง เช่น Smith (1984 อ้างโดย Harrington.1989) ให้เขียนเอกสารอ้างอิงเฉพาะ Harrington

3.3.2 หนังสือ หรือ ตำรา

3.3.2.1 การอ้างเฉพาะบทให้เขียน ดังนี้

ผู้เขียน. ปี. ชื่อเรื่อง. ใน หรือ *In* ชื่อหนังสือ (ชื่อบรรณาธิการหรือ ed. ชื่อ editor

ถ้ามี) หน้าหรือ Pp., สถานที่พิมพ์: สำนักพิมพ์. เช่น

- วิศิษฐ์ วังวิญญู, 2526. ความต่างและความคล้ายระหว่างหมู่บ้านเล็กและซัมเมอร์ฮิล. ในชีวิตจริงที่หมู่บ้านเล็ก. (พิภพ ธงไชย, บรรณาธิการ). หน้า 51-59. กรุงเทพฯ:มูลนิธิเด็ก.

- Harrington, J. F. 1972. Seed Storage and Longevity*. In* Seed Biology (ed. T. T. Kozlowski) Vol. II. Pp. 145-245. New York: Academic Press.

3.3.2.2 การอ้างอิงทั้งเล่มให้เขียนดังนี้

ผู้เขียน. ปี. ชื่อเรื่อง. ครั้งที่พิมพ์. สถานที่พิมพ์: สำนักพิมพ์. เช่น

- สุรพล อุปดิสสกุล. 2521. สถิติ: การวางแผนการทดลองเบื้องต้น.

กรุงเทพฯ: ภาควิชาพืชไร่นา คณะเกษตร มหาวิทยาลัยเกษตรศาสตร์.

- Bewley, J.D. and Black, M. 1982. Physiology and Biochemistry of Seeds

in Relation to Germinatior. Vol. II. New York: Springer-Verlag.

3.3.3 รายงานการวิจัย/รายงานสัมมนา/ประชุมวิชาการ (Proceeding)

ผู้เขียน. ปี. ชื่อเรื่อง. ชื่อรายงานการวิจัย หรือสัมมนา หรือจัดการประชุมทาง

วิชาการ เล่มที่. ชื่อบรรณาธิการ. (ถ้ามี) สถานที่. วันสัมมนา. หน้าของเรื่อง. เช่น

- วรวิชญ์ รุ่งรัตน์, ปรีชา วดีศิริศักดิ์, นันทกร บุญเกิด, วิทยา ธนานุสนธิ์, และเย็นใจ วสุวัต. 2527. ศึกษาปริมาณเชื้อไรโซเปียมที่เหมาะสมในการคลุกเมล็ดพันธุ์ถั่ว

ลิสงพันธุ์ ไทยนาน 9. รายงานการสัมมนาเชิงปฏิบัติการงานวิจัยถั่วลิสงครั้งที่3 ณ

มหาวิทยาลัยเกษตรศาสตร์ วิทยาเขตกำแพงแสน. 12-21 เมษายน 2537. หน้า 172-

179.

* Hill, M. J., Archer, K.A. and Hutchinson, K.J. 1989. Towards developing a model

of persistence and production for white clover. Proceedings of the XIII

International Grassland Congress Nice, France, 4-11 October 1989. pp.104-105.

3.3.4 วิทยานิพนธ์

ผู้เขียน. ปี. ชื่อวิทยานิพนธ์. ชื่อปริญญา. ชื่อมหาวิทยาลัย. เช่น

- สมศักดิ์ รักษ์วงศ์. 2528. การศึกษาการใช้ยาชนิดต่าง ๆ ในการป้องกันโรคราสนิมของ

ถั่วเหลือง. วิทยานิพนธ์วิทยาศาสตรมหาบัณฑิต มหาวิทยาลัยสงขลานครินทร์.

- Phillips, O.C., Jr. 1962. The Indfluence of Ovidd on Lucan’s Bellum Civil. Ph.D.

Dissertation, University of Chicago.

3.3.5 ข้อมูลสืบค้นทางอินเตอร์เน็ท ( การอ้างอิงจากเอกสารอิเล็กทรอนิกส์)

อนุญาตให้อ้างอิงข้อมูลจาก website ของสถาบันการศึกษา หน่วยงานราชการ บริษัท หรือหน่วยงานเอกชนที่มีชื่อเสียงเท่านั้น ไม่อนุญาตให้ใช้ข้อมูลจาก Website ส่วนบุคคลที่สร้างขึ้น หรือข้อมูลจากการเสนอความคิดเห็น web board

3.3.5.1 กรณีมีชื่อผู้จัดทำหรือผู้ผลิต ให้อ้างอิงโดยระบุชื่อผู้จัดทำหรือผู้ผลิต และปีที่จัดทำ ในลักษณะเดียวกันกับการอ้างอิงจากแหล่งข้อมูลอื่นๆที่กล่าวมาข้างต้น

**การเขียนอ้างอิงในเนื้อเรื่อง**

*ตัวอย่าง แบบเน้นผู้แต่ง*

ข้อมูลจากกรมควบคุมมลพิษ (2542) ระบุว่า สารเคมีอันตราย วัตถุอันตราย สารอันตราย หมายถึง ธาตุ หรือสารประกอบที่มีคุณสมบัติเป็นพิษหรือเป็นอันตรายต่อมนุษย์ สัตว์ พืช และทำให้ทรัพย์สินและสิ่งแวดล้อมเสื่อมโทรม

*ตัวอย่าง*  *แบบเน้นเนื้อหา*

สารเคมีอันตราย วัตถุอันตราย สารอันตราย หมายถึง ธาตุ หรือสารประกอบที่มีคุณสมบัติเป็นพิษ หรือเป็นอันตรายต่อมนุษย์ สัตว์ พืช และทำให้ทรัพย์สินและสิ่งแวดล้อมเสื่อมโทรม (กรมควบคุมมลพิษ, 2542)

**การเขียนในรายการอ้างอิง**

*ตัวอย่าง*

กรมควบคุมมลพิษ. 2542. สารเคมีอันตราย (ออนไลน์). สืบค้นจาก : http:/www. Thaiclinic.com/ medbible/bonetumor.html [21 พฤศจิกายน 2543]

มนตรี สิริไพบูลย์กิจ. 2000. เนื้องอกกระดูก (ออนไลน์). สืบค้นจาก : http://www.Thaiclinic.com/ medbible/bonetumor.thml [21 พฤศจิกายน 2543]

Department of the Environment and Heritage. 1999. Guide to Department and Agency libraries (Online). Available: [http://www.erin.gov.au/library/guide.html [2000, November](http://www.erin.gov.au/library/guide.html%20%5b2000,%20November) 17]

**หมายเหตุ : ผู้จัดทำอาจเป็นชื่อคน ซื่อสถาบัน หน่วยงานรัฐ/เอกชน**

3.3.5.2 กรณีไม่มีการระบุผู้จัดทำหรือผู้ผลิต ให้ใช้หัวข้อหรือชื่อหลักของ webpage นั้นๆ

**การเขียนอ้างอิงในเนื้อเรื่อง**

*ตัวอย่าง*

นมแม่เป็นอาหารที่สมบูรณ์ที่สุดของทารก นมแม่ให้สารอาหารครบถ้วนตามความต้องการของทารกแรกเกิดจนอายุ 6 เดือน สิ่งที่จะช่วยป้องกันทารกแรกเกิดจากเชื้อโรคและโรคติดเชื้อที่มีอยู่ทั่วไป มีอยู่ในหัวน้ำนมที่แม่ผลิตออกมาเมือคลอดลูกได้ 2-3 วันแรก หัวน้ำนมนี้คือภูมิคุ้มกันแรกของทารกจากแบคทีเรียและเชื้อไวรัส (อาหารและสุขภาพ, 2000)

**การเขียนในรายการอ้างอิง**

*ตัวอย่าง*

อาหารและสุขภาพ (ออนไลน์). 2000. สืบค้นจาก : [http://www.khonthai.com/Vitithai/food.thml [21](http://www.khonthai.com/Vitithai/food.thml%20%5b21)

พฤศจิกายน 2543]

ท่าเรือน้ำลึกสงขลา (ออนไลน์). 2000. สืบค้นจาก : http://www.motc.go.th/stats5.html [21 พฤศจิกายน 2543]

3.3.6 ข้อมูลจากสิทธิบัตร

ผู้จดสิทธิบัตร. ปีที่จดสิทธิบัตร. “ ชื่อวิธีหรือสิ่งประดิษฐ์ ” ประเทศที่จดสิทธิบัตร. ลำดับของสิทธิบัตร วัน เดือน ปี ของจดสิทธิบัตร.

*ตัวอย่าง*

Penn, F.H. 1742. “ Hydrogenated Butter Method ” U.S. Pat 2,272,578 Feb.10, 1742.

**4. ภาคผนวก (Appendix)**

รายงานอาจมีหรือไม่มีภาคผนวกก็ได้ ภาคผนวกเป็นส่วนที่แยกออกจากเนื้อเรื่องของรายงานเป็นที่รวมของข้อความ, ภาพ, ตาราง ฯลฯ ที่เป็นส่วนเสริมเนื้อเรื่องของรายงาน เช่น วิธีการวิเคราะห์. ข้อมูลการวิเคราะห์ทางสถิติ เป็นต้น

****

สัมมนาวิศวกรรมซอฟต์แวร์

**หัวข้อเรื่อง**

**[ระบุชื่อภาษาไทย]**

**[ระบุชื่อภาษาอังกฤษ]**

**โดย**

**รหัสนักศึกษา ชื่อ สกุล**

**รายงานฉบับนี้เป็นส่วนหนึ่งรายวิชา วซ.492 สัมมนาวิศวกรรมซอฟต์แวร์**

**สาขาวิชาวิศวกรรมซอฟต์แวร์ คณะบริหารธุรกิจ มหาวิทยาลัยพายัพ**

**ภาคการศึกษาที่ 2 ปีการศึกษา......**

**กิตติกรรมประกาศ**

(ข้อความ Thai Saraban New ขนาด 16 points)

**คำนำ**

(ข้อความ Thai Saraban New ขนาด 16 points)

**สารบัญ** (และสารบัญภาพ สารบัญตารางถ้ามี)

(ข้อความ Thai Saraban New ขนาด 16 points)

**บทคัดย่อ**

(ข้อความ Thai Saraban New ขนาด 16 Points)

**บทที่ 1**

**บทนำ**

(ขนาดตัวอักษร TH Sarabun New ขนาด 16 Points )

**1.1 …….**

……………………………………………………………………………………………………………………………………………………………………………………

**บทที่ 2**

**ทบทวนวรรณกรรม (Literature review)**

(ขนาดตัวอักษร TH Sarabun New ขนาด 16 Points )

**2.1 .....**

**บทที่ 3**

**รายละเอียดการศึกษา**

(ขนาดตัวอักษร TH Sarabun New ขนาด 16 Points)

3.1 ...

**บทที่ 4**

**สรุปผลการศึกษา**

(ขนาดตัวอักษร TH Sarabun New ขนาด 16 Points)

**4.1 องค์ความรู้ที่ได้**

**4.1.1 ระบบ.... กลไก ....**

**4.2 ข้อเสนอแนะในการศึกษาเพิ่มเติม**

**บรรณานุกรม**

1. เอกสารอ้างอิง (References)
2. บรรณานุกรม (Bibliography)

**ภาคผนวก**